b'\n_START_ARTICLE_\nVisvaldas Ma\xc5\xbeonas\n_START_SECTION_\nBiografija\n_START_PARAGRAPH_\nMok\xc4\x97si Kauno 1-ojoje vidurin\xc4\x97je mokykloje ir \xe2\x80\x9eSaul\xc4\x97s" vidurin\xc4\x97je mokykloje. 1973\xe2\x80\x931976\xc2\xa0m. mok\xc4\x97si Kauno specialiojoje milicijos mokykloje, \xc4\xafgijo auk\xc5\xa1tesn\xc4\xafj\xc4\xaf juridin\xc4\xaf i\xc5\xa1silavinim\xc4\x85. 1977\xe2\x80\x931979\xc2\xa0m. mok\xc4\x97si Volgogrado auk\xc5\xa1tojoje tardymo mokykloje (jos nebaig\xc4\x97). V\xc4\x97liau dirbo vairuotoju ekspeditoriumi, apsaugos sistemoje, statybininku, sargybos vir\xc5\xa1ininku._NEWLINE_Rolando Pakso prezidentinio skandalo metu lyd\xc4\x97jo prezidento delegacij\xc4\x85 po Lietuvos miestus, veldavosi \xc4\xaf konfliktus su prezidento oponentais (vieno i\xc5\xa1 konflikt\xc5\xb3 metu panaudojo smurt\xc4\x85 ir u\xc5\xbe tai buvo teisiamas). Visvaldas Ma\xc5\xbeonas taip pat da\xc5\xbenai lydi kito radikalo Mindaugo Murzos rengiamas antisemitines, antidemokratines akcijas, rengia provokacijas tremtini\xc5\xb3 s\xc4\x85skryd\xc5\xbeiuose._NEWLINE_Visvaldo Ma\xc5\xbeono vie\xc5\xa1i pasisakymai kupini netolerancijos, agresijos, necenz\xc5\xabrini\xc5\xb3 \xc5\xbeod\xc5\xbei\xc5\xb3, raginim\xc5\xb3 nuversti teis\xc4\x97t\xc4\x85 vald\xc5\xbei\xc4\x85 ._NEWLINE_2011 m. spalio 2 d. Mindaugas Murza pa\xc5\xa1alino j\xc4\xaf i\xc5\xa1 savo vadovaujamos Lietuvi\xc5\xb3 Tautos S\xc4\x85jungos nari\xc5\xb3.'